Lucius Cornelius Cinna

Lucius Cornelius Cinna (saeculo primo a.C.n. natus, initio anni 84 a.C.n. apud Anconam necatus) fuit vir notabilis in re publica versatus, quater consul. Cornelia, filia eius secunda, coniunx prima erat C. Iulii Caesaris filiamque huic Iuliam genuit. 

 Gens 
Lucius Cornelius Cinna (consul anni 127 a.C.n.) eius pater erat. Filius eius eiusdem nominis anno 44 a.C.n. ad praeturam pervenit. Cornelia, filia eius secunda, coniunx prima erat C. Iulii Caesaris filiamque huic Iuliam genuit. 

 De vita 
Cinna anno 91 a.C.n. aut antea praeturam gessit. Consul primum anno octogesimo septimo cum Cn. Octavio factus est. Nam Lucium Corneliu Sullam iure iurando proposuit, ne aliquid contra leges eius facturus sit. Hic Roma abiit arma contra Mithridatem capturus. Paulo post Cinna ab Octavio dissedit. Contra voluntatem Octavii novis civibus suffragium dari, Gaium Marium ex exilio revocari flagitavit. Contra ius Octavius eum ex urbe expulit, Lucium Cornelium Merulam consulem in eius locum suffici curavitVelleius Paterculus, Historia Romana II 20,3; Plutarchus, Marius 41,1; 45,4; Appianus Alexandrinus, Bella civilia I 65-66. Unde pugna magna Romae ab utriusque asseclis commissa est, qua de causa ab Octavio ex urbe expulsus est. Relegatus societatem cum C. Mario fecit exercituque composito Romam profectus est. Multis certaminibus minoribus consertis Cinna a senatu consul rursum creatus est. Cum autem copiae Marii adversariis interfectis caedem facerent - inter alios et Octavius necatus et Merula adductus est, ut sua manu mortem quaereret, oportuit demum Cinnam intervenire, ut finem caedis faceret. 

Anno octogesimo sexto, Cinna et Marius consules facti sunt, sed cum non multo post Marius vitam amisisset, "dominatio Cinnae"Marcus Tullius Cicero, Epistulae ad Atticum VIII 3,6. coepit. Habebat proposita duo: volebat enim gentes Italas in civitatem accipere Sullamque bello finito Romam redeuntem extrudere. Cn. Papirius Carbo et Cinna legem violantes consules se iterum declaraverunt et in pugnam peregre commissuri cum copiis se ad bellum contra Sulla gerendum paraverunt. Cicero de hoc tempore dixit: "sine iure fuit et sine ulla dignitate res publica"Marcus Tullius Cicero, Brutus 227. Cinna anno 84 decessit. De obitu multa diversa narrata sunt, sed certum est milites eius proprios seditione facta eum occisisse.

Notae

Bibliographia

Nexus externi

Categoria:Politici Romani antiqui
Categoria:Senatores
Cinna, Lucius